Diari Oficial de la Generalitat Valenciana


Sumari del DOGV 7061, del 05-07-2013 (2013/6687)

Informació pública de la sol·licitud de modificació substancial de l'autorització ambiental integrada per a una activitat d'arts gràfiques dedicada a la transformació i al gravat d'envasos i embalatges flexibles destinats a la indústria alimentària, ubicada a Paterna. Expedient número 040/12 IPPC.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7061

Data del DOGV
:   05-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6687


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sol·licitud de modificació substancial de l'autorització ambiental integrada per a una activitat d'arts gràfiques dedicada a la transformació i al gravat d'envasos i embalatges flexibles destinats a la indústria alimentària, ubicada a Paterna. Expedient número 040/12 IPPC. [2013/6687]  
De conformitat amb el que establix l'article 27 del Decret 127/2006 (DOCV 20.09.2006), que desplega la Llei 2/2006, de 5 de maig, de Prevenció de la Contaminació i Qualitat Ambiental i en l'article 3 del Reial Decret Legislatiu 1302/1986, de 28 de juny, d'Avaluació de l'Impacte Ambiental, modificat per la Llei 6/2001, de 8 de maig, se sotmet a informació pública l'expedient número 040/12 IPPC, seguit a instàncies de Huecograbado Fina, SA, amb CIF A-46168720 i ubicada al polígon industrial Fuente del Jarro, c/ Illes Balears, núm. 16, del terme municipal de Paterna (València), que té per objecte la modificació substancial de l'autorització ambiental integrada d'una activitat d'arts gràfiques dedicada a la transformació i al gravat d'envasos i embalatges flexibles destinats a la indústria alimentària.  
  
Peticionari: Huecograbado Fina, SA.  
Emplaçament: polígon industrial Fuente del Jarro, c/ Illes Balears, núm. 16, del terme municipal de Paterna (València).  
Projecte: modificació substancial de l'autorització ambiental integrada d'una activitat d'arts gràfiques dedicada a la transformació i al gravat d'envasos i embalatges flexibles destinats a la indústria alimentària, consistent bàsicament en la incorporació d'una nova màquina rotativa que incrementa la capacitat productiva de l'empresa.  
Capacitat de la instal·lació: 658.976.496 de metres lineals anuals de producte acabat.   
El que es posa en coneixement perquè en el termini de 30 dies hàbils a partir de l'endemà de la publicació d'este anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients.  
  
Durant este termini els interessats podran examinar els projectes presentats en la Direcció General de Qualitat Ambiental de la Conselleria d'Infraestructures, Territori i Medi Ambient, ciutat administrativa 9 d'Octubre - torre 1, c/ Castán Tobeñas, 77, de València i en l'Ajuntament de Paterna, on estaran exposats en hores d'atenció al públic.  
  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en el web de la Conselleria d'Infraestructures, Territori i Medi Ambient l'informe relatiu a les al·legacions presentades.  
  
València, 28 de maig de 2013.- El director general de Qualitat Ambiental: Vicente Tejedo Tormo.